Návrh

Zákon 
z ................... 2005,
ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov a o zmene a doplnení niektorých zákonov

Národná rada Slovenskej republiky sa uzniesla na tomto zákone:

Čl. I

	Zákon Slovenskej národnej rady č. 372/1990 Zb. o priestupkoch v znení zákona Slovenskej národnej rady č. 524/1990 Zb., zákona Slovenskej národnej rady č. 266/1992 Zb., zákona Slovenskej národnej rady č. 295/1992 Zb., zákona Slovenskej národnej rady č. 511/1992 Zb., zákona Národnej rady Slovenskej republiky č. 237/1993 Z. z., zákona Národnej rady Slovenskej republiky č. 42/1994 Z. z., zákona Národnej rady Slovenskej republiky č. 248/1994 Z. z., zákona Národnej rady Slovenskej republiky č. 249/1994 Z. z., zákona Národnej rady Slovenskej republiky č. 250/1994 Z. z., zákona Národnej rady Slovenskej republiky č. 202/1995 Z. z., zákona Národnej rady Slovenskej republiky č. 207/1995 Z. z.,  zákona Národnej rady Slovenskej republiky č. 265/1995 Z. z., zákona Národnej rady Slovenskej republiky č. 285/1995 Z. z., zákon Národnej rady Slovenskej republiky č. 160/1996 Z. z., zákona Národnej rady Slovenskej republiky č. 168/1996 Z. z., zákona č. 143/1998 Z. z., nálezu Ústavného súdu Slovenskej republiky č. 319/1998 Z. z., zákona č. 298/1999 Z. z., zákona č. 313/1999 Z. z., zákona č. 195/2000 Z. z., zákona č. 211/2000 Z. z., zákona č. 367/2000 Z. z., zákona č. 122/2001 Z. z., zákona č. 223/2001 Z. z., zákona č. 253/2001 Z. z., zákona č. 441/2001 Z. z., zákona č. 490/2001 Z. z., zákona č. 507/2001 Z. z., zákona č. 139/2002 Z. z., zákona č. 422/2002 Z. z., zákona č. 190/2003 Z. z., zákona č. 430/2003 Z. z., zákona č. 510/2003 Z. z., zákona č. 515/2003 Z. z., zákona č. 534/2003 Z. z., zákona č. 364/2004 Z. z., zákona č. 533/2004 Z. z. a zákona č. 656/2004 Z. z. sa mení a dopĺňa takto:

1.	V § 1 sa slová “Orgány štátnej správy Slovenskej republiky a obce” nahrádzajú slovami “Orgány verejnej moci” a slová ”štátnej správy a obcí” sa nahrádzajú slovami ”verejnej správy”.

2.	V § 2 ods. 1 sa slová “záujem spoločnosti” nahrádzajú slovami “verejný záujem”. 

3.	V § 5 ods. 1, § 66 ods. 1 písm. b) a v § 76 ods. 1 písm. e) sa slovo “pätnásty” nahrádza slovom “štrnásty”.

4.	V § 5 odsek 2 v druhej vete sa slová “inej návykovej látky” nahrádzajú slovami “omamnej látky, psychotropnej látky alebo inej látky spôsobilej nepriaznivo ovplyvniť psychiku človeka alebo jeho ovládacie alebo rozpoznávacie schopnosti alebo jeho sociálne správanie”. 

5.	V § 8 odsek 2 v prvej vete sa vypúšťajú slová “podľa § 22” a slová “§ 49 ods. 1 písm. b) a d)” sa nahrádzajú slovami “§ 49 ods. 1 písm. a) a b)”. 

6.	§ 10 znie:
“§ 10
(1) Osobitný zákon môže ustanoviť osoby, ktorých priestupok sa neprejednáva podľa tohto zákona. 
(2) Priestupok sa prejedná podľa tohto zákona, ak sa na osobu podľa odseku 1 osobitný zákon v čase prejednávania priestupku už nevzťahuje.”.

7.	Za § 10 sa vkladá § 10a, ktorý vrátane nadpisu znie:
“§ 10a
Verejný činiteľ
Verejným činiteľom sa na účely tohto zákona rozumie prezident Slovenskej republiky, poslanec Národnej rady Slovenskej republiky, poslanec Európskeho parlamentu, člen vlády, sudca Ústavného súdu Slovenskej republiky, sudca, prokurátor alebo iná osoba zastávajúca funkciu v orgáne verejnej moci, príslušník ozbrojených síl, osoba v služobnom pomere, starosta, predseda vyššieho územného celku, poslanec orgánu územnej samosprávy, štátny zamestnanec alebo zamestnanec orgánu štátnej správy, územnej samosprávy alebo iného štátneho orgánu, osoba, ktorá vykonáva pôsobnosť v rámci právnickej osoby, ktorej zákon zveruje právomoc rozhodovať v oblasti verejnej správy, notár, súdny exekútor, člen lesnej stráže, vodnej stráže, rybárskej stráže, poľovníckej stráže, stráže prírody alebo osoba, ktorá má oprávnenie člena stráže prírody, ak sa podieľa na plnení úloh spoločnosti a štátu a používa pritom právomoc, ktorá mu bola v rámci zodpovednosti za plnenie týchto úloh zverená.”.

8.	§ 11 sa dopĺňa odsekom 4, ktorý znie:
“(4) Ak sa páchateľ dopustil opätovne priestupku, za ktorý mu už bola v uplynulých dvoch rokoch právoplatne uložená sankcia, nemožno upustiť od potrestania, ani uložiť pokarhanie; možno mu uložiť pokutu až do dvojnásobku hornej hranice pokuty ustanovenej za tento priestupok.”.

9.	V § 12 ods. 1 sa vypúšťajú slová “kárnom alebo”.

10.	§ 13 znie:
“§ 13
(1) Pokuty ustanovuje osobitná časť tohto zákona alebo osobitný zákon.
(2) V blokovom konaní (§ 84) možno uložiť pokutu do 1 000 Sk a v rozkaznom konaní (§ 87) možno uložiť pokutu do 5 000 Sk, ak tento zákon alebo iný zákon neustanovuje inak.
(3) Výnos pokuty je príjmom orgánu, ktorý pokutu uložil. Ak osobitný zákon neustanovuje inak, výnos pokuty uloženej orgánom štátnej správy je príjmom štátneho rozpočtu.”.

11.	V § 17 ods. 1 druhá veta znie: “Možno ho uložiť páchateľovi priestupku proti verejnému poriadku (§ 47) a priestupku proti občianskemu spolunažívaniu (§ 49), alebo ak to ustanoví osobitný zákon.”. 

12.	V § 19 odsek 1 znie:
“(1) Mladistvým je osoba, ktorá v čase spáchania priestupku dovŕšila štrnásty rok a neprekročila osemnásty rok svojho veku.”.

13.	V § 19 ods. 3 v prvej vete text za bodkočiarkou znie: “v blokovom konaní nesmie byť vyššia ako 1 000 Sk.” a druhá veta sa vypúšťa.

14.	V § 20 sa slová “Priestupok nemožno prejednať” nahrádzajú slovami “Zodpovednosť za priestupok zaniká”.

15.	V nadpise Časti II sa slová “v správe” nahrádzajú slovami “vo verejnej správe”.

16.	§ 21 vrátane nadpisu znie: 
“§ 21
Priestupky vyskytujúce sa na viacerých úsekoch verejnej správy
(1) Priestupku sa dopustí ten, kto 
a)	neoprávnene zhotoví reprodukciu ceniny alebo neoprávnene zhotoví alebo uvedie do obehu predmet, ktorý by mohol byť zamenený s ceninou alebo pečiatkou orgánu verejnej správy, bez úmyslu obohatiť sa alebo sfalšovať verejnú listinu alebo uvedené predmety,
b)	úmyselne uvedie nepravdivý alebo neúplný údaj orgánu verejnej správy alebo mu požadovaný údaj zatají, hoci má povinnosť takýto údaj uviesť,
c)	úmyselne neoprávnene použije akademický titul, vedecko-pedagogický titul alebo umelecko-pedagogický titul,
d)	úmyselne poškodí, zneužije alebo zneváži symbol chránený všeobecne záväzným právnym predpisom, alebo úmyselne zničí, poškodí alebo neoprávnene odstráni alebo poruší úradnú uzáveru alebo úradnú značku,
e)	úmyselne zničí, poškodí alebo neoprávnene odstráni verejnú vyhlášku alebo pozmení jej obsah, 
f)	úmyselne podá nepravdivú alebo neúplnú svedeckú výpoveď v správnom konaní alebo podá nepravdivé alebo neúplné vysvetlenie orgánu oprávnenému objasňovať priestupky alebo uvedie nepravdivý údaj v čestnom vyhlásení pred správnym orgánom alebo orgánom oprávneným objasňovať priestupky,
g)	neoprávnene sa vydáva za verejného činiteľa,
h)	neoprávnene drží licenciu, povolenie, preukaz, pečiatku, osvedčenie alebo iný doklad o oprávnení, ktoré zaniklo, hoci má povinnosť takýto doklad vrátiť orgánu, ktorý ho vydal,
i)	úmyselne nedodrží obmedzujúce opatrenie uložené v priestupkovom konaní,
j)	podniká bez oprávnenia na podnikanie,
k)	úmyselne neoprávnene sprístupní obchodné alebo bankové tajomstvo alebo skutočnosť, na ktorú sa vzťahuje zákonom uložená alebo uznaná povinnosť mlčanlivosti,
l)	poruší pri vykonávaní zahraničnohospodárskej činnosti zákaz, obmedzenie alebo podmienky určené na základe všeobecne záväzného právneho predpisu. 
(2) Za priestupok podľa odseku 1 písm. a) až c) možno uložiť pokutu do 5 000 Sk, za priestupok podľa odseku 1 písm. d) až i) pokutu do 10 000 Sk a za priestupok podľa odseku 1 písm. j) až l) pokutu do 50 000 Sk.”.

17.	§ 22 až 25, 27 až 32, 35, 42, 42a a 45 sa vypúšťajú.

18.	§ 26 znie: 
“§ 26
(1) Priestupku sa dopustí ten, kto protiprávne obsadí alebo užíva dom, byt alebo nebytový priestor iného alebo kto oprávnenej osobe v užívaní domu, bytu alebo nebytového priestoru neoprávnene bráni.
(2) Za priestupok podľa odseku 1 možno uložiť pokutu do 10 000 Sk.”.

19.	§ 46 vrátane nadpisu znie:
“§ 46
Iné priestupky proti poriadku vo verejnej správe
(1) Priestupku sa dopustí ten, kto poruší povinnosť uloženú všeobecne záväzným nariadením územnej samosprávy. 
(2) Za priestupok podľa odseku 1 možno uložiť pokutu do 3 000 Sk.”.

20.	Nadpis nad § 47 sa umiestňuje pod označenie “§ 47”.

21.	V § 47 ods. 1 písm. f) sa vypúšťajú slová “pri konaní verejných telovýchovných, športových alebo kultúrnych podujatí alebo”.

22.	V § 47 sa odsek 1 dopĺňa písmenami i) a j), ktoré znejú:
“i) na verejnosti hrubo urazí alebo ohovorí verejného činiteľa pri výkone jeho právomoci,
  j) sa dopustí výtržnosti na verejne prístupnom mieste.”.

23.	V § 47 odsek 2 znie:
“(2) Za priestupok podľa odseku 1 písm. a) až d) možno uložiť pokutu do 3 000 Sk, za priestupok podľa odseku 1 písm. e) až g) pokutu do 5 000 Sk a za priestupok podľa odseku 1 písm. h) až j) pokutu do 10 000 Sk.”.

24.	§ 48 sa vypúšťa.

25.	V § 49 ods. 1 sa vypúšťajú písmená a) a c). 
Doterajšie písmená b), d) až f) sa označujú ako písmená a) až d).

26.	V § 49 ods. 1 písm. b) sa slovo “schválnosťami” nahrádza slovom “schválnosťou”.  

27.	V § 49 odsek 2 znie: 
“(2) Za priestupok podľa odseku 1 písm. a) a b) možno uložiť pokutu do 3 000 Sk a za priestupok podľa odseku 1 písm. c) pokutu do 10 000 Sk.”.

28.	 § 50  znie:
“§ 50
Priestupky proti majetku
“(1) Priestupku sa dopustí ten, kto úmyselne spôsobí škodu na cudzom majetku
a)	krádežou, spreneverou, podvodom, zatajením veci alebo neoprávneným obohatením, alebo
b)	zničením, poškodením tým, že ju postrieka, pomaľuje, popíše farbou alebo inou látkou.”.
(2) Priestupkom je aj konanie, ktorým niekto zosnoval alebo riadil konanie podľa odseku 1, alebo iného naviedol na takéto konanie, alebo poskytol pomoc na takéto konanie, alebo sa o takéto konanie pokúsil.
(3) Za priestupok podľa odsekov 1 a 2 možno uložiť pokutu do 10 000 Sk.”.

29.	§ 52 znie:
“§ 52
(1) Na prejednanie priestupku je vecne príslušný správny orgán, ktorý ustanovuje osobitný zákon. Ak osobitný zákon neustanovuje, ktorý orgán je vecne príslušný na prejednanie priestupku, priestupok prejedná 
a)	orgán Policajného zboru, ak ide o priestupok proti poriadku v štátnej správe spáchaný na úseku štátnej správy v pôsobnosti Policajného zboru,
b)	obec, ak ide o priestupok proti poriadku vo verejnej správe podľa § 46.
(2) Ak nemožno príslušnosť určiť podľa odseku 1, priestupok prejedná obvodný úrad.”.

30.	Za § 52 sa vkladá § 53, ktorý znie:
“§ 53
Odvolacím orgánom vo veciach, v ktorých v prvom stupni rozhodovala obec podľa § 52 ods. 1 písm. b), je krajský úrad.”.

31.	V § 56 ods. 1 v prvej vete sa slová “Štátne orgány, štátne organizácie a obce” a v druhej vete slová “Štátne orgány a obce” nahrádzajú slovami “Orgány verejnej moci”.

32.	V § 56 odsek 2 znie: 
“(2) Každý je povinný podať orgánom oprávneným objasňovať priestupky nevyhnutné vysvetlenia na preverenie došlého oznámenia o priestupku (§ 67 ods. 2); podanie vysvetlenia je oprávnený odoprieť, ak by jemu alebo blízkej osobe spôsobil nebezpečenstvo stíhania za priestupok, trestného stíhania alebo by tým sprístupnil utajovanú skutočnosť, informáciu alebo údaj tvoriaci bankové tajomstvo, daňové tajomstvo, obchodné tajomstvo, poštové tajomstvo alebo telekomunikačné tajomstvo alebo ak by tým porušil zákonom alebo medzinárodnou zmluvou uloženú alebo uznanú povinnosť mlčanlivosti; to neplatí, ak ho tejto povinnosti zbavil príslušný orgán, alebo ten, v koho záujme túto povinnosť má.”.

33.	V § 58 ods. 1 sa slová “rozhodnutie správneho orgánu” nahrádzajú slovami “začatie konania”.

34.	V § 58 ods. 3 písmená b) a c) znejú:
“b) orgány Železničnej polície, ak ide o priestupky proti verejnému poriadku podľa § 47, priestupky proti občianskemu spolunažívaniu podľa § 49 a priestupky proti majetku podľa § 50 v prípadoch, ak boli priestupky spáchané v obvode železničných dráh,
c) orgány Vojenskej polície, ak priestupok spáchala osoba, na ktorú sa vzťahuje pôsobnosť Vojenskej polície,”.

35.	V § 58 ods. 3 sa vypúšťa písmeno d).
Doterajšie písmená e) a f) sa označujú ako písmená d) a e).

36.	V § 58 ods. 4 písm. a) sa slová “§ 24 ods. 1 písm. d) nahrádzajú slovami “§ 21 ods. 1 písm. j)” a slová “§ 30 ods. 1 písm. d) až h), § 35 ods. 1 písm. f), § 44” sa vypúšťajú.

37.	V § 58 ods. 4 písm. b) sa vypúšťajú slová “ak smerujú proti bezpečnosti osôb” a slová “a devízové priestupky v rozsahu ustanovenom osobitným predpisom8a)”.

38.	§ 59 znie:
“§ 59
(1) Objasňovanie priestupkov sa koná na základe vlastného zistenia orgánov oprávnených objasňovať priestupky alebo na základe oznámenia fyzickej osoby alebo právnickej osoby.
(2) Orgán oprávnený objasňovať priestupky je povinný v rozsahu svojej pôsobnosti prijímať oznámenia o priestupkoch a čo najskôr ich vybavovať.
(3) Ak sa oznámenie o priestupku podá osobne orgánu oprávnenému objasňovať priestupky, napíše sa o obsahu oznámenia záznam. Zápisnica sa napíše vtedy, ak sa zároveň s oznámením vykoná úkon podľa § 60 ods. 1 písm. a). 
(4) Objasňovanie priestupku sa skončí spravidla do jedného mesiaca odo dňa, keď sa orgán oprávnený objasňovať priestupky o priestupku dozvedel.”.

39.	V § 60 ods. 1 až 3 sa vypúšťajú slová “(§ 58 ods. 3)”.

40.	V § 60 ods. 1 písm. b) sa slová ”štátnych orgánov a obcí” nahrádzajú slovami ”orgánov verejnej moci”.

41.	V § 60 odsek 2 sa na konci bodka nahrádza bodkočiarkou a pripájajú sa tieto slová: “ak ide o úkon podľa odseku 1 písm. a), spisuje sa o ňom zápisnica.”.

42.	V § 60 ods. 3 písm. a) sa na konci pripájajú tieto slová: “alebo uloženie sankcie je bez významu popri treste, ku ktorému môže viesť trestné stíhanie, ktoré už bolo začaté,”.

43.	V § 60 ods. 3 písm. d) sa za slovo “orgánu” vkladá čiarka a slová “ak nie je sám príslušným orgánom na prejednávanie priestupku a”.

44.	V § 66 ods. 2 písmeno a) znie:
“a) došlé oznámenie o priestupku je natoľko neurčité alebo nezrozumiteľné, že neumožňuje začať konanie o priestupku a nejasnosť alebo nezrozumiteľnosť nemožno odstrániť vysvetlením oznamovateľa,”.

45.	V § 66 ods. 2 písmená d) a e) znejú:
“d) sa o skutku už rozhodlo v disciplinárnom konaní a toto rozhodnutie sa považuje za postačujúce,
e) zodpovednosť za priestupok zanikla pred začatím konania.”.

46.	V § 67 ods. 1 sa vypúšťa text “(§ 68 ods. 1)”.

47.	V § 67 ods. 2 sa vypúšťajú slová ”štátneho orgánu, obce, organizácie alebo občana”.

48.	§ 68 až 70 znejú:
“§ 68
(1) Návrh na začatie konania o priestupku, ktorý možno podľa osobitného predpisu prejednať len na návrh, môže podať len poškodená osoba, jej zákonný zástupca alebo opatrovník (ďalej len “navrhovateľ”).
(2) Pri priestupku, ktorý možno prejednať len na návrh, možno návrh podať príslušnému správnemu orgánu alebo pri objasňovaní orgánu oprávnenému objasňovať priestupok (§ 58 ods. 3) do troch mesiacov odo dňa, keď sa navrhovateľ o priestupku alebo o postúpení veci orgánom činným v trestnom konaní dozvedel, najneskôr však do šiestich mesiacov odo dňa, keď sa priestupok stal. V návrhu musí byť uvedené, kto je poškodenou osobou, koho navrhovateľ označuje za páchateľa a kde, kedy a akým spôsobom mal priestupok spáchať.
§ 69
Došetrovanie priestupkov
(1) Správne orgány sú oprávnené požadovať od orgánu, ktorý priestupok objasňoval, vykonanie úkonov v záujme došetrenia skutočností nevyhnutných na prejednanie priestupku, ak tieto úkony nemôžu vzhľadom na ich povahu vykonať vlastnými silami a prostriedkami. Do vykonania úkonov v záujme došetrenia správny orgán konanie o priestupku preruší.
(2) Zbor väzenskej a justičnej stráže je oprávnený na základe dožiadania iného správneho orgánu vykonať procesný úkon, ktorý je potrebný na prejednanie priestupku, ak sa týka osoby vo výkone väzby alebo vo výkone trestu odňatia slobody, ak bol priestupok spáchaný pred vzatím do väzby alebo pred nástupom do výkonu trestu odňatia slobody.
§ 70
Náhrada škody
Ak uplatnil ten, komu bola priestupkom spôsobená škoda, nárok na jej náhradu v konaní o priestupku, škoda a jej výška bola spoľahlivo zistená a nebola dobrovoľne nahradená, uloží správny orgán páchateľovi priestupku povinnosť ju nahradiť; inak odkáže poškodeného s jeho nárokom na náhradu škody na súd alebo iný príslušný orgán.”.

49.	V § 71 písmená b) a c) znejú:
“b) orgánu príslušnému prejednať priestupok podľa osobitného predpisu,
  c) orgánu príslušnému prejednať skutok, ktorý nie je priestupkom.”.

50.	§ 72 vrátane nadpisu znie:
“§ 72
Účastníci konania
(1) V konaní o priestupku je účastníkom konania
a)	obvinený z priestupku,
b)	poškodený, ak ide o prejednávanie náhrady škody spôsobenej priestupkom,
c)	vlastník veci, ktorá môže byť alebo bola zhabaná, a to v časti konania týkajúceho sa zhabania veci,
d)	navrhovateľ, na návrh ktorého bolo začaté konanie o priestupku podľa osobitného zákona.
(2) Poškodený je osoba, ktorej bola priestupkom spôsobená škoda alebo boli porušené či ohrozené jej iné zákonom chránené práva alebo oprávnené záujmy. Poškodený má právo uplatniť nárok na náhradu škody, robiť návrhy na vykonanie dôkazov alebo na ich doplnenie, predkladať dôkazy, nazerať do spisov a dostať kópie spisov, zúčastniť sa na pojednávaní, vyjadriť sa k vykonaným dôkazom a podávať opravné prostriedky v rozsahu podľa § 81 ods. 2.”.

51.	V § 74 ods. 2, § 81 ods. 1 a v § 92 ods. 1 sa slová “orgán starostlivosti o dieťa” nahrádzajú slovami “orgán sociálnoprávnej ochrany detí a sociálnej kurately”.

52.	V § 76 ods. 1 písm. ch) sa vypúšťajú slová “alebo kárnom”.

53.	V § 76 ods. 1 písmená k) a l) znejú:
“k) vec bola postúpená podľa § 71 po začatí konania, 
l) uloženie sankcie je bezvýznamné v porovnaní s trestom, ku ktorému môže viesť trestné stíhanie, ktoré už bolo začaté.”.

54.	§ 78 sa vypúšťa.

55.	V § 79 odsek 1 znie: 
“(1) Tomu, kto bol uznaný vinným z priestupku, sa uloží povinnosť uhradiť trovy spojené s prejednaním priestupku. Trovy sa uhrádzajú paušálnou sumou.”.

56.	V § 79 odsek 4 znie:
“(4) Úhrada trov konania je príjmom orgánu, ktorý priestupok prejednal. Úhrada trov konania uložených orgánom štátnej správy je príjmom štátneho rozpočtu Slovenskej republiky.”.

57.	V § 84 sa za odsek 2 vkladá nový odsek 3, ktorý znie:
“(3) Zaplatením uloženej pokuty je blokové konanie skončené. Skončené blokové konanie nemožno obnoviť, ani preskúmať mimo odvolacieho konania, ani preskúmať súdom.”.
Doterajšie odseky 3 a 4 sa označujú ako odseky 4 a 5. 

58.	§ 86 znie: 
“§ 86
V blokovom konaní prejednáva priestupky
a)	správny orgán príslušný prejednávať priestupky (§ 52),
b)	orgán Policajného zboru, ak ide o priestupky podľa § 46 až 50,
c)	orgán Vojenskej polície, ak osoba, na ktorú sa vzťahuje pôsobnosť Vojenskej polície, spáchala priestupok proti bezpečnosti a plynulosti cestnej premávky,
d)	orgány Železničnej polície, ak ide o priestupky proti verejnému poriadku podľa § 47, priestupky proti občianskemu spolunažívaniu podľa § 49 a priestupky proti majetku podľa § 50 v prípadoch, ak boli priestupky spáchané v obvode železničných dráh,
e)	obec, ak ide o priestupky podľa § 21 ods. 1 písm. j), § 49 a 50, 
f)	orgán, o ktorom to ustanovuje zákon.”. 

59.	V § 87 sa vypúšťa odsek 2.
Doterajšie odseky 3 až 6 sa označujú ako odseky 2 až 5.

60.	V § 87 ods. 3 druhá veta a tretia veta znejú: “Včasným podaním odporu rozkaz stráca platnosť a správny orgán pokračuje v konaní. Obvinenému z priestupku nemožno uložiť iný druh sankcie, ani vyššiu pokutu, než bola uvedená v rozkaze, ak sa pri prejednávaní priestupku nezistili nové podstatné skutkové okolnosti.”. 

61.	V § 88 ods. 2 sa na konci pripája tento text: “Ak to navrhne páchateľ priestupku, možno ho vykonať aj vykonaním menších obecných služieb. Počet hodín vykonávania menších obecných služieb sa vypočíta ako podiel peňažnej sumy a hodinovej sadzby minimálnej mzdy platnej v deň uloženia vykonania menších obecných služieb. O prijatí návrhu správny orgán spíše zápisnicu, v ktorej uvedie spôsob vykonania menších obecných služieb, čas, miesto, počet hodín a ďalšie údaje. Zápisnicu podpíše správny orgán, zástupca obce, v ktorej sa majú menšie obecné služby vykonať, a páchateľ priestupku.”.

62.	§ 91 znie:
“§ 91
Ministerstvo vnútra Slovenskej republiky vydá všeobecne záväzný právny predpis, v ktorom ustanoví paušálne sumy trov konania o priestupku.”. 

63.	Za § 94 sa vkladá § 94a, ktorý znie:
“§ 94a
Konanie o priestupkoch podľa § 46, ktoré začal obvodný úrad, dokončí obvodný úrad.”.

64.	V celom texte zákona sa vypúšťajú odkazy a poznámky pod čiarou k týmto odkazom.

Čl. II
Zákon č. 23/1962 Zb. o poľovníctve v znení zákona č. 100/1977 Zb. a zákona č. 99/1993 Z. z. sa mení a dopĺňa takto:
Za § 38 sa vkladá § 38a, ktorý vrátane nadpisu znie:
“§ 38a
Priestupky
(1) Priestupku sa dopustí ten, kto nie je držiteľom poľovného lístka a zasahuje do práva poľovníctva tým, že 
a)	nechá voľne pohybovať v poľovnom revíri psa,
b)	zbiera parožie a vajcia pernatej zveri bez povolania užívateľa poľovného revíru alebo si ponechá parožie alebo zhody bez súhlasu užívateľa poľovného revíru,
c)	neuposlúchne výzvu poľovníckej stráže na odovzdanie zbrane, nástrojov a zariadení na ulovenie zveri a chytenej alebo ulovenej zveri, psa alebo fretky alebo odmietne poľovníckej stráži predvedenie na orgán polície, hoci je pristihnutý v poľovnom revíri pri neoprávnenom výkone práva poľovníctva alebo pri čine týmto zákonom zakázanom, 
d)	spôsobuje škody na zveri alebo jej životnom prostredí vypaľovaním krovísk, trávy, buriny a suchého tŕstia alebo rúbaním a vyrezávaním živých plotov a krovísk v poľovnom revíri bez povolenia.
(2) Za priestupok podľa odseku 1
a)	písm. a) a b) možno uložiť pokutu do 5000 Sk,
b)	písm. c) možno uložiť pokutu do 30 000 Sk a prepadnutie veci,
c)	písm. d) možno uložiť pokutu do 50 000 Sk. 
(3) Orgánom príslušným na prejednanie priestupkov podľa tohto zákona je obvodný lesný úrad, v ktorého územnej pôsobnosti bol priestupok spáchaný.
(4) Pokuta uložená za priestupok je splatná do 30 dní odo dňa nadobudnutia právoplatnosti rozhodnutia, ktorým bola uložená, ak orgán, ktorý pokutu uložil, neurčí dlhšiu dobu splatnosti.
(5) Na priestupky a ich prejednávanie sa vzťahuje všeobecný predpis o priestupkoch.1a)”.
Poznámka pod čiarou k odkazu 1a znie:
“1a) Zákon Slovenskej národnej rady č. 372/1990 Zb. o priestupkoch v znení neskorších predpisov.”.

Čl. III
	Zákon č. 84/1990 Zb. o zhromažďovacom práve v znení zákona č. 175/1990 Zb. a zákona č. 515/2003 Z. z. sa mení a dopĺňa takto:
1.	V § 1 ods. 4 sa vypúšťajú slová “štátneho orgánu”.
2.	V § 2 písm. a) sa slová “štátnych orgánov” nahrádzajú slovami “orgánov verejnej moci”.
3.	§ 3 znie:
“§ 3
Zhromaždenie môže zvolať fyzická osoba staršia ako 18 rokov alebo právnická osoba (ďalej len “zvolávateľ”).”.
4.	V § 4 ods. 1 písm. a) sa slovo “pracovníkom” nahrádza slovom “zamestnancom”.
5.	V § 5 ods. 1 štvrtá veta znie: “Zhromaždenie sa môže oznámiť aj elektronickými prostriedkami podpísanými zaručeným elektronickým podpisom podľa osobitného zákona, ďalej tiež telegraficky alebo telefaxom; také oznámenie treba doručiť obci písomne najneskôr do troch dní.”.
6.	V § 6 ods. 1 sa slová “štátne orgány a organizácie” nahrádzajú slovami “orgány verejnej moci”.
7.	V § 6 odseky 5 a 6 znejú: 
“(5) Zvolávateľ je povinný dbať o pokojný priebeh zhromaždenia a robiť opatrenia, aby sa nenarušoval. Ak sa zvolávateľovi po narušení pokojného priebehu zhromaždenia nepodarí zaistiť nápravu, požiada o potrebnú pomoc obec alebo útvar Policajného zboru. Môže tak urobiť tiež, ak sa účastníci po ukončení zhromaždenia pokojne nerozídu. Zvolávateľ je povinný zhromaždenie ukončiť.
(6) Zvolávateľ je ďalej povinný
a)	poskytnúť obci na jej žiadosť súčinnosť nevyhnutnú na zabezpečenie riadneho priebehu zhromaždenia a splniť povinnosti ustanovené osobitnými právnymi predpismi,
b)	zabezpečiť potrebný počet spôsobilých usporiadateľov starších ako 18 rokov,
c)	riadiť priebeh zhromaždenia tak, aby sa podstatne neodchyľovalo od účelu zhromaždenia uvedeného v oznámení,
d)	dávať záväzné pokyny usporiadateľom.”.
8.	V § 12 ods. 3 sa vypúšťajú slová “za priestupok”.
9.	V § 13 sa slovo “námietky” nahrádza slovom “žalobu”.
10.	§ 14 vrátane nadpisu znie:
“§ 14
Priestupky
(1) Priestupku sa dopustí ten, kto 
a)	ako zvolávateľ 
1.	nesplní oznamovaciu povinnosť,
2.	závažne poruší povinnosť zvolávateľa podľa § 6 ods. 5,
3.	nesplní povinnosť ukončiť zhromaždenie v čase, ktorý určila obec (§ 9),
4.	usporiada zhromaždenie alebo pokračuje v zhromaždení, ktoré  bolo právoplatne zakázané,
5.	neukončí na výzvu zástupcu obce zhromaždenie usporiadané po jeho právoplatnom zákaze,
b)	nedbá na pokyny zvolávateľa a usporiadateľov, a  tým naruší riadny a pokojný priebeh zhromaždenia,
c)	neoprávnene sťažuje účastníkom zhromaždenia prístup na zhromaždenie, alebo im v tom bráni, alebo bráni účastníkom zhromaždenia, aby sa rozišli,
d)	bráni svojím správaním účastníkom zhromaždenia v splnení účelu zhromaždenia,
e)	neoprávnene vnikne na zhromaždenie,
f)	ako účastník zhromaždenia má pri sebe strelnú zbraň, výbušninu alebo iný predmet, ktorým možno spôsobiť ublíženie na zdraví, ak možno z okolností alebo z jeho správania usudzovať, že sa má použiť na násilie alebo hrozbu násilím, 
g)	neopustí miesto zhromaždenia, ktoré bolo rozpustené. 
(2) Za priestupok podľa odseku 1 písm. a) až d) možno uložiť pokutu do 5 000 Sk; za priestupok podľa odseku 1 písm. e) až g) pokutu do 10 000 Sk.
(3) Priestupky podľa tohto zákona prejednáva
alternatíva I 
obec a v blokovom konaní aj orgán Policajného zboru. 
alternatíva II
obvodný úrad a v blokovom konaní aj orgán Policajného zboru.
(4) Na priestupky a ich prejednávanie sa vzťahuje všeobecný predpis o priestupkoch.3)”.
Poznámka podľa čiarou k odkazu 3 znie:
“3) Zákon Slovenskej národnej rady č. 372/1990 Zb. o priestupkoch v znení neskorších predpisov.”.
11.	V § 19 sa slová “výnimočných pomerov alebo vojny” nahrádzajú slovami “vojny, vojnového stavu alebo výnimočného stavu”.

Čl. IV
	Zákon Slovenskej národnej rady č. 445/1990 Zb., ktorým sa upravujú podmienky predaja a rozširovania tlače a iných vecí spôsobilých ohroziť mravnosť, sa mení a dopĺňa takto: 	
1.	§ 4 znie: 
“§ 4
(1) Fyzickej osobe – podnikateľovi a právnickej osobe, ktorá poruší povinnosť podľa § 2 ods. 1 a § 3, obec môže uložiť pokutu do 10 000 Sk. 
(2) Pokutu podľa odseku 1 možno uložiť do jedného roka odo dňa, keď sa o porušení povinnosti obec dozvedela, najneskôr však do troch rokov odo dňa, keď k porušeniu povinnosti došlo.
(3) Pri ukladaní pokút sa prihliada na závažnosť, spôsob, čas trvania a následky porušenia povinnosti.
(4) Na ukladanie pokút sa vzťahuje všeobecný predpis o správnom konaní.5)”.
	Poznámka pod čiarou k odkazu 5 znie:
“5) Zákon č. 71/1967 Zb. o správnom konaní (správny poriadok) v znení neskorších predpisov (úplné znenie č. 138/2004 Z. z).”.
2.	Za § 4 sa vkladá § 4a, ktorý znie:
“§ 4a
(1) Priestupku sa dopustí ten, kto poruší povinnosť podľa § 2 ods. 1 a § 3. 
(2) Za priestupok podľa odseku 1 možno uložiť pokutu do 10 000 Sk.
(3) Priestupky podľa tohto zákona prejednáva obec a v blokovom konaní aj orgán Policajného zboru.
(4) Na priestupky a ich prejednávanie sa vzťahuje všeobecný predpis o priestupkoch.6)”.
Poznámka pod čiarou k odkazu 6 znie:
“6) Zákon Slovenskej národnej rady č. 372/1990 Zb. o priestupkoch v znení neskorších predpisov.”.

Čl. V
Zákon Slovenskej národnej rady č. 96/1991 Zb. o verejných kultúrnych podujatiach sa mení a dopĺňa takto: 
1.	§ 7 znie:
“§ 7
	(1) Usporiadateľovi, ktorý je fyzickou osobou – podnikateľom alebo právnickou osobou za nesplnenie oznamovacej povinnosti podľa tohto zákona, za usporiadanie podujatia alebo pokračovanie v podujatí, ktoré bolo právoplatne zakázané, ako aj za porušenie iných povinností usporiadateľa môže obec uložiť pokutu do 50 000 Sk. 
(2) Pokutu možno uložiť do jedného roka odo dňa, keď sa o porušení povinnosti obec dozvedela, najneskôr však do troch rokov odo dňa, keď k porušeniu povinnosti došlo.
(3) Pri ukladaní pokút sa prihliada na závažnosť, spôsob, čas trvania a následky porušenia povinnosti.
	(4) Na ukladanie pokút sa vzťahuje všeobecný predpis o správnom konaní.2)”.
2.	Za § 7 sa vkladá § 7a, ktorý znie:
“§ 7a
	(1) Priestupku sa dopustí ten, kto 
a)	nesplní oznamovaciu povinnosť,
b)	usporiada podujatie alebo pokračuje v podujatí, ktoré bolo právoplatne zakázané,
c)	nezabezpečí zachovanie poriadku počas priebehu podujatia,
d)	neumožní výkon dozoru na to oprávneným orgánom,
e)	poruší podmienky určené na ochranu verejného poriadku na podujatí.
(2) Za priestupok podľa odseku 1 písm. a) a d) možno uložiť pokutu do 10 000 Sk; za priestupok podľa odseku 1 písm. b) možno uložiť pokutu do 50 000 Sk; za priestupok podľa odseku 1 písm. c) a e) možno uložiť pokutu do 30 000 Sk.
(3) Priestupky podľa tohto zákona prejednáva obec a v blokovom konaní aj orgán Policajného zboru. 
(4) Na priestupky a ich prejednávanie sa vzťahuje všeobecný predpis o priestupkoch.4)”.
Poznámka pod čiarou k odkazu 4 znie:
“4) Zákon Slovenskej národnej rady č. 372/1990 Zb. o priestupkoch v znení neskorších predpisov.”.

Čl. VI
	Zákon č. 308/1991 Zb. o slobode náboženskej viery a postavení cirkví a náboženských spoločností v znení zákona č. 394/2000 Z. z. sa mení a dopĺňa takto:
Za tretiu časť sa vkladá nová štvrtá časť, ktorá vrátane nadpisu znie:
“ŠTVRTÁ ČASŤ
Priestupky
§ 21a
(1) Priestupku sa dopustí ten, kto násilím, hrozbou násilia alebo hrozbou inej ťažkej ujmy
a)	núti iného zúčastniť sa na náboženskom úkone,
b)	bez oprávnenia bráni inému v účasti na náboženskom úkone, alebo
c)	bez oprávnenia bráni inému v užívaní slobody vyznania inak.
(2) Za priestupok podľa odseku 1 možno uložiť pokutu do 10 000 Sk.
(3) Priestupky podľa tohto zákona prejednáva obvodný úrad.
(4) Na priestupky a ich prejednávanie sa vzťahuje všeobecný predpis o priestupkoch.8a)”.
Poznámka pod čiarou k odkazu 8a znie:
“8a) Zákon Slovenskej národnej rady č. 372/1990 Zb. o priestupkoch v znení neskorších predpisov.”.
Doterajšia štvrtá časť sa označuje ako piata časť.

Čl. VII
	Zákon č. 315/1992 Zb. o verejných telovýchovných, športových a turistických podujatiach sa mení a dopĺňa takto: 
1.	§ 10 vrátane nadpisu znie:
“§ 10
Správne delikty
(1) Za nesplnenie oznamovacej povinnosti podľa tohto zákona, za usporiadanie podujatia alebo pokračovanie v podujatí, ktoré bolo právoplatne zakázané, alebo za porušenie inej  povinnosti organizátora podujatia podľa tohto zákona môže obec uložiť organizátorovi podujatia, ktorý je fyzickou osobou – podnikateľom alebo právnickou osobou, pokutu do 50 000 Sk. 
(2) Pokutu možno uložiť do jedného roka odo dňa, keď sa o porušení povinnosti obec dozvedela, najneskôr však do troch rokov odo dňa, keď k porušeniu povinnosti došlo.
(3) Pri ukladaní pokuty sa prihliada na závažnosť, spôsob, čas trvania a následky porušenia povinnosti.
(4) Na ukladanie pokút sa vzťahuje všeobecný predpis o správnom konaní.9)”.

2.	Za § 10 sa vkladá § 10a, ktorý vrátane nadpisu znie:
“§ 10a
Priestupky
	(1) Priestupku  pri verejných telovýchovných, športových a turistických podujatiach sa dopustí ten, kto
a)	ako organizátor podujatia nesplní oznamovaciu povinnosť podľa tohto zákona,
b)	ako organizátor podujatia usporiada podujatie alebo pokračuje v podujatí, ktoré bolo právoplatne zakázané, 
c)	ako organizátor podujatia poruší inú dôležitú povinnosť organizátora podujatia podľa tohto zákona,
d)	neuposlúchne poriadkové opatrenia organizátora alebo členov usporiadateľskej služby alebo týmto osobám bráni v plnení ich povinností,
e)	neoprávnene sťažuje účastníkom prístup na podujatie, neprístojným správaním bráni účastníkom v splnení účelu podujatia alebo bráni, aby sa po jeho skončení pokojne rozišli,
f)	ako účastník podujatia má pri sebe alebo vnáša do priestorov alebo priestranstiev podujatia predmety uvedené v § 7 ods. 2. 
(2) Za priestupok podľa odseku 1 písm. a) možno uložiť pokutu do 10 000 Sk; za priestupok podľa odseku 1 písm. b) pokutu do 50 000 Sk, za priestupok podľa odseku 1 písm. c) pokutu do 30 000 Sk a za priestupok podľa odseku 1 písm. d) až f) pokutu do 5 000 Sk.
(3) Priestupky podľa tohto zákona prejednáva obec a v blokovom konaní aj orgán Policajného zboru.
(4) Na priestupky a ich prejednávanie sa vzťahuje všeobecný predpis o priestupkoch.13)”. 
Poznámka pod čiarou k odkazu 13 znie:
“13) Zákon Slovenskej národnej rady č. 372/1990 Zb. o priestupkoch v znení neskorších predpisov.”.

Čl. VIII
Zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení zákona Národnej rady Slovenskej republiky č. 102/1993 Z. z., zákona Národnej rady Slovenskej republiky č. 165/1993 Z. z., zákona Národnej rady Slovenskej republiky č. 253/1993 Z. z., zákona Národnej rady Slovenskej republiky č. 254/1993 Z. z., zákona Národnej rady Slovenskej republiky č. 172/1994 Z. z., zákona č. 187/1994 Z. z., zákona Národnej rady Slovenskej republiky č. 249/1994 Z. z., zákona Národnej rady Slovenskej republiky č. 367/1994 Z. z., zákona Národnej rady Slovenskej republiky č. 374/1994 Z. z., zákona Národnej rady Slovenskej republiky č. 58/1995 Z. z., zákona Národnej rady Slovenskej republiky č. 146/1995 Z. z., zákona Národnej rady Slovenskej republiky č. 304/1995 Z. z., zákona Národnej rady Slovenskej republiky č. 386/1996 Z. z., zákona č. 12/1998 Z. z., zákona č. 219/1999 Z. z., zákona č. 367/1999 Z. z., zákona č. 240/2000 Z. z., zákona č. 493/2001 Z. z., zákona č. 215/2002 Z. z., zákona č. 233/2002 Z. z., zákona č. 291/2002 Z. z., zákona č. 526/2002 Z. z., č. 114/2003 Z. z., zákona č. 609/2003 Z. z., zákona č. 191/2004 Z. z., zákona č. 215/2004 Z. z., zákona č. 350/2004 Z. z., zákona č. 443/2004 Z. z., zákona č. 523/2004 Z. z., zákona č. 679/2004 Z. z. a zákona č. 68/2005 Z. z. sa dopĺňa takto:
Za § 97 sa vkladá § 98, ktorý znie:
“§ 98
(1) Priestupku sa dopustí ten, kto neoprávnene sprístupní daňové tajomstvo.
(2) Za priestupok podľa odseku 1 možno uložiť pokutu do 10 000 Sk.
(3) Priestupky podľa tohto zákona prejednáva
a)	Daňové riaditeľstvo Slovenskej republiky, ak sa priestupku dopustí zamestnanec správcu dane, ktorým je daňový úrad alebo obec, alebo ak sa priestupku dopustí iná osoba,
b)	Colné riaditeľstvo Slovenskej republiky, ak sa priestupku dopustí zamestnanec správcu dane, ktorým je colný úrad,
c)	Ministerstvo financií Slovenskej republiky, ak sa priestupku dopustí zamestnanec Daňového riaditeľstva Slovenskej republiky, Colného riaditeľstva Slovenskej republiky alebo ústredného orgánu štátnej správy. 
(4) Na priestupky a ich prejednávanie sa vzťahuje všeobecný predpis o priestupkoch.19r)”.
Poznámka pod čiarou k odkazu 19r znie:
“19r) Zákon Slovenskej národnej rady č. 372/1990 Zb. o priestupkoch v znení neskorších predpisov.”.

Čl. IX
	Zákon č. 634/1992 Zb. o ochrane spotrebiteľa v znení  zákona Národnej  rady  Slovenskej   republiky  č. 220/1996  Z. z.,  zákona č. 137/1998  Z. z.,  zákona  č. 310/1999  Z. z.,  zákona č. 128/2002 Z. z.,  zákona č. 414/2002  Z. z., zákona  č. 529/2002 Z. z.,  zákona č. 469/2003  Z. z., zákona  č. 365/2004 Z. z., zákona  č. 451/2004 Z. z. a zákona č. 616/2004 Z. z. sa mení a dopĺňa takto:
1.	Za § 23c sa vkladá § 23d, ktorý vrátane nadpisu znie:
“§ 23d
Priestupky
(1) Priestupku sa dopustí ten, kto poškodí iného na cene, akosti, množstve alebo hmotnosti pri predaji tovaru alebo poskytovaní iných služieb.
(2) Za priestupok podľa odseku 1 možno uložiť pokutu do 10 000 Sk.
(3) Priestupky podľa odseku 1 prejednáva Slovenská obchodná inšpekcia a v blokovom konaní aj obec.
(4) Na priestupky a ich prejednávanie sa vzťahuje všeobecný predpis o priestupkoch.14b)”.
Poznámka pod čiarou k odkazu 14b znie:
“14b) Zákon Slovenskej národnej rady č. 372/1990 Zb. o priestupkoch v znení neskorších predpisov.”.
2.	Nadpis § 24 “Pokuty” sa nahrádza nadpisom “Iné správne delikty”.
3.	V § 24 ods. 1 sa slová “predávajúcemu, výrobcovi, dovozcovi alebo dodávateľovi alebo osobám uvedeným v § 27” nahrádzajú slovami “právnickej osobe a fyzickej osobe-podnikateľovi, ktorá je predávajúcim, výrobcom, dovozcom alebo dodávateľom alebo osobou uvedenou v § 27”.
4.	V § 24 ods. 2 sa slová “predávajúcemu, výrobcovi, dovozcovi alebo dodávateľovi alebo osobám uvedeným v § 27, ktorý predal, vyrobil, doviezol alebo dodal výrobok” nahrádzajú slovami “osobe uvedenej v odseku 1, ktorá predala, vyrobila, doviezla alebo dodala výrobok”.
5.	V § 24 ods. 3 sa slová “Predávajúcemu, výrobcovi, dovozcovi a dodávateľovi alebo osobe uvedenej v § 27” nahrádzajú slovami “Osobe uvedenej v odseku 1”.
6.	V § 24 sa vypúšťa odsek 4.
Doterajšie odseky 5 až 9 sa označujú ako odseky 4 až 8.
7.	V § 24 ods. 5 sa vypúšťajú slová “a mieru zavinenia”.
8.	V § 24 ods. 6 sa slová “podľa odsekov 1 až 4” nahrádzajú slovami “podľa odsekov 1 až 3”.
9.	§ 28 sa vypúšťa .

Čl. X
	Zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení zákona č. 240/1994 Z. z., zákona Národnej rady Slovenskej republiky č. 273/1996 Z. z. a zákona č. 515/2003 Z. z. sa mení a dopĺňa takto:
1.	V nadpise § 14 sa slovo “Pokuty” nahrádza slovom “Správne delikty”.
2.	V § 14 ods. 1 sa za slová “právnickej osobe” vkladajú slová “alebo fyzickej osobe -  podnikateľovi”. 
3.	V § 14 ods. 3 sa slová “do šiestich mesiacov” nahrádzajú slovami “do jedného roka” a slová “do jedného roka” sa nahrádzajú slovami “do troch rokov”. 
4.	§ 14a vrátane nadpisu znie:
“§ 14a
Priestupky
(1) Priestupku sa dopustí ten, kto na verejnosti úmyselne poškodí, zneváži alebo neoprávnene použije štátny symbol.
(2) Za priestupok podľa odseku 1 možno uložiť pokutu do 10 000 Sk.
(3) Priestupky podľa tohto zákona prejednáva obvodný úrad. 
(4) Na priestupky a ich prejednávanie sa vzťahuje všeobecný predpis o priestupkoch.9)”.
Poznámka pod čiarou k odkazu 9 znie:
“9) Zákon Slovenskej národnej rady č. 372/1990 Zb. o priestupkoch v znení neskorších predpisov.”. 

5.	Za § 14a sa vkladá § 14b, ktorý znie:
“§ 14b
(1) Dohľad nad dodržiavaním tohto zákona vykonáva Ministerstvo vnútra Slovenskej republiky, krajské úrady a obvodné úrady; v rámci dohľadu predovšetkým upozorňujú na zistené nedostatky a požadujú a kontrolujú ich odstránenie.
(2) Ministerstvo vnútra Slovenskej republiky usmerňuje orgány verejnej moci pri používaní štátnych symbolov.”.

Čl. XI
Zákon Národnej rady Slovenskej republiky č. 156/1993 Z. z. o výkone väzby v znení zákona č. 451/2002 Z. z. a zákona č. 171/2003 Z. z. sa mení a dopĺňa takto:
1.  V nadpise tretieho oddielu sa za slovo “disciplinárnych” vkladajú slová “previnení a”.
2.  Nadpis pod § 19 znie: “Disciplinárne previnenia, priestupky a ich vybavovanie”.
3.  V § 19 odseky  1 a 2 znejú:
“(1) Obvinený je disciplinárne zodpovedný za disciplinárne previnenie a za priestupok podľa osobitných predpisov.7a)
(2) Disciplinárnym previnením je zavinené nesplnenie alebo porušenie povinnosti alebo zákazu podľa tohto zákona, predpisov na jeho vykonanie alebo ústavného poriadku obvineným.”.
Poznámka pod čiarou k odkazu 7a znie: 
“7a) Napríklad zákon Slovenskej národnej rady č. 372/1990 Zb. o priestupkoch v znení neskorších predpisov.”.
4.  V § 19 sa za odsek 2 vkladajú nové odseky 3 a 4, ktoré znejú:
“(3) Za disciplinárne previnenie možno obvinenému uložiť tieto disciplinárne tresty:
a)	pokarhanie,
b)	zákaz najviac dvoch nákupov potravín a vecí osobnej potreby okrem potrieb osobnej hygieny a potrieb na korešpondenciu,
c)	prepadnutie veci,
d)	umiestnenie do samoväzby až na 15 dní, a ak ide o mladistvých, až na 10 dní.
(4) Za priestupok možno obvinenému uložiť tieto disciplinárne tresty:
a) napomenutie,
b) pokuta vo výške ustanovenej osobitnými predpismi,7a)
c) zákaz činnosti na čas ustanovený osobitnými predpismi,7a)
d) prepadnutie veci.”.
Doterajšie odseky 3 až 6 sa označujú ako odseky 5 až 8.
5.  V § 19 ods. 5 sa slová “disciplinárneho priestupku” nahrádzajú slovami “disciplinárneho previnenia alebo priestupku”.
6.  V § 19 ods. 6 sa slová “disciplinárneho priestupku” nahrádzajú slovami “disciplinárneho previnenia alebo priestupku” a slová “priestupku, najneskôr však do jedného roka od jeho spáchania.” sa nahrádzajú slovami “disciplinárneho previnenia alebo priestupku, najneskôr však do dvoch rokov od jeho spáchania. Za disciplinárne previnenie, a ak osobitný predpis7a) neustanovuje inak, aj za priestupok možno obvinenému uložiť len jeden disciplinárny trest; to neplatí, ak sa ukladá disciplinárny trest prepadnutia veci.”.
7.   V § 20 ods. 1 sa slová “§ 19 ods. 5 nahrádzajú slovami “§ 19 ods. 7”.
8.  V § 20 ods. 2 sa slová “disciplinárny priestupok” nahrádzajú slovami “disciplinárne previnenie alebo priestupok”.

Čl. XII
	Zákon Národnej rady Slovenskej republiky č. 171/1993 Z. z. o Policajnom zbore v znení zákona Národnej rady Slovenskej republiky č. 251/1994 Z. z., zákona Národnej rady Slovenskej republiky č. 233/1995 Z. z., zákona Národnej rady Slovenskej republiky č. 315/1996 Z. z., zákona č. 353/1997 Z. z., zákona č. 12/1998 Z. z., zákona č. 73/1998 Z. z., zákona č. 256/1998 Z. z, zákona č. 116/2000 Z. z., zákona č. 323/2000 Z. z., zákona č. 367/2000 Z. z., zákona č. 490/2001 Z. z., zákona č. 48/2002 Z. z., zákona č. 182/2002 Z. z., zákona č. 422/2002 Z. z., zákona č. 155/2003 Z. z., zákona č. 166/2003 Z. z., zákona č. 458/2003 Z. z., zákona č.  537/2004 Z. z. a zákona č. 69/2005 sa mení a dopĺňa takto: 
1. V § 11 ods. 1 písmeno d) znie:
“d) bezpečnosť určených osôb, ochranu určených objektov alebo ochranu a pomoc ohrozenému svedkovi alebo chránenému svedkovi podľa osobitného predpisu,”.
2. V § 25 odsek 1 znie : 
“(1) V súvislosti so zaisťovaním bezpečnosti určených osôb, ohrozených svedkov a chránených svedkov, je policajt oprávnený vykonať prehliadku osôb, batožiny, vecí, dopravných prostriedkov a objektov nachádzajúcich sa v priestore, z ktorého by bolo možné ohroziť bezpečnosť určených osôb, ohrozených svedkov alebo chránených svedkov.”.
3. V § 25 odsek 3 znie:
“(3) Prehliadka osôb, batožiny, vecí, dopravných prostriedkov a objektov nesmie sledovať iný záujem než zaistenie bezpečnosti určených osôb, ohrozených svedkov a chránených svedkov.”.

Čl. XIII
Zákon Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov, v znení zákona č. 58/1997 Z. z., zákona č. 260/2001 Z. z., zákona č. 416/2001 Z. z., zákona č. 114/2004 Z. z., zákona č. 725/2004 Z. z. a zákona č. 109/2005 Z. z. sa dopĺňa takto:
Za § 62 sa vkladá § 62a, ktorý vrátane nadpisu znie:
“§ 62a
Priestupky proti bezpečnosti a plynulosti železničnej dopravy
(1) Priestupku sa dopustí ten, kto v obvode železničných dráh
a)	úmyselne znečistí, neoprávnene odstráni, zamení, pozmení, zakryje, premiestni informačné zariadenie pre cestujúcich, vývesný cestovný poriadok, označenie stanice (zastávky) železničnej dopravy alebo iného dopravného zariadenia alebo neoprávnene používa takéto zariadenie,    
b)	úmyselne znečistí, neoprávnene odstráni, zamení, pozmení, zakryje, premiestni alebo umiestni dopravnú značku, návestie, signalizačný alebo návestný znak, signalizačné alebo návestné zariadenie, 
c)	bez súhlasu prevádzkovateľa dráhy vstupuje na dráhu a v obvode dráhy na miesta, ktoré nie sú prístupné verejnosti, okrem prípadov ustanovených osobitným predpisom,21a)
d)	poruší zákaz podľa § 5a ods. 2,
e)	porušením povinnosti ustanovenej všeobecne záväzným právnym predpisom alebo predpisom dopravcu ohrozí bezpečnosť alebo plynulosť železničnej dopravy alebo v nej spôsobí dopravnú nehodu,
f)	otvára dvere pred zastavením vlaku, nastupuje alebo vystupuje z pohybujúceho sa vlaku,
g)	úmyselne naruší činnosť oznamovacieho alebo zabezpečovacieho zariadenia,
h)	odmietne podrobiť sa dychovej skúške alebo lekárskemu vyšetreniu, či nie je ovplyvnený alkoholom, inou návykovou látkou alebo liekmi, ktoré môžu znížiť jeho schopnosť viesť dráhové vozidlo.
(2) Za priestupok podľa odseku 1 písm. a), c), d) a f) možno uložiť pokutu do 5 000 Sk, za priestupok podľa odseku 1 písm. b), e), g) a h) pokutu do 10 000 Sk; zákaz činnosti do jedného roku možno uložiť za priestupok podľa odseku 1 písm. e) a h).
(3) Priestupky podľa odseku 1 prejednáva orgán Železničnej polície.
(4) Na priestupky a ich prejednávanie sa vzťahuje všeobecný predpis o priestupkoch.21b)”.
Poznámky pod čiarou k odkazom 21a a 21b znejú:
“21a) Napríklad § 10 zákona č. 656/2004 Z. z. o energetike a o zmene niektorých zákonov.
21b) Zákon Slovenskej národnej rady č. 372/1990 Zb. o priestupkoch v znení neskorších predpisov.”.

Čl. XIV
	Zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb sa dopĺňa takto:
	Za § 12 sa vkladá § 12a, ktorý znie:
“§ 12a
Priestupky
(1) Priestupku sa dopustí ten, kto
a)	predá, podá alebo inak umožní požitie alkoholických nápojov osobe zjavne ovplyvnenej alkoholickým nápojom, osobe mladšej ako osemnásť rokov alebo osobe, o ktorej vie, že bude vykonávať zamestnanie alebo inú činnosť, pri ktorej by mohla ohroziť zdravie ľudí alebo poškodiť majetok,
b)	sa nepodrobí opatreniu postihujúcemu nadmerné požívanie alkoholických nápojov,
c)	úmyselne umožňuje požívať alkoholický nápoj osobe mladšej ako osemnásť rokov, ak tým ohrozuje jej telesný alebo mravný vývoj,
d)	požije alkoholický nápoj, hoci vie, že bude vykonávať zamestnanie alebo inú činnosť, pri ktorej by mohol ohroziť zdravie ľudí alebo poškodiť majetok,
e)	po požití alkoholického nápoja vykonáva činnosť uvedenú v písmene d),
f)	v stave vylučujúcom spôsobilosť, ktorý si privodil požitím alkoholického nápoja, vykonáva činnosť uvedenú v písmene d),
g)	vzbudí verejné pohoršenie svojím správaním v dôsledku požitia alkoholického nápoja,
h)	zvádza iného na zneužívanie inej návykovej látky než alkoholu alebo ho v tom podporuje, alebo kto zneužívanie takej látky inak podnecuje alebo šíri,
i)	neoprávnene alebo vo väčšom množstve podá osobe mladšej ako 18 rokov anaboliká alebo iné prostriedky s anabolickým účinkom na iný ako liečebný účel.
(2) Za priestupok podľa odseku 1 písm. a), b), d) a g) možno uložiť pokutu do 3 000 Sk, za priestupok podľa odseku 1 písm. c) a e) pokutu do 5 000 Sk a za priestupok podľa odseku 1 písm. f), h) a i) do 10 000 Sk; zákaz činnosti do šiestich mesiacov možno uložiť za priestupok podľa odseku 1 písm. d), do jedného roka za priestupok podľa odseku 1 písm. e) a do dvoch rokov za priestupok podľa odseku 1 písm. f). Za priestupok podľa odseku 1 možno uložiť aj ochranné opatrenie.
(3) Priestupky podľa tohto zákona prejednáva obec; v blokovom konaní prejednáva priestupky podľa tohto zákona aj orgán Policajného zboru a ak ide o priestupky spáchané v obvode železničnej dráhy, aj orgán Železničnej polície.
(4) Na priestupky a ich prejednávanie sa vzťahuje všeobecný predpis o priestupkoch.9)”.
	Poznámka pod čiarou k odkazu 9 znie: 
“9) Zákon Slovenskej národnej rady č. 372/1990 Zb. o priestupkoch v znení neskorších predpisov.”.

Čl. XV
Zákon Národnej rady Slovenskej republiky č. 315/1996 Z. z.. o premávke na pozemných komunikáciách v znení zákona č. 359/2000 Z. z., zákona č. 405/2000 Z. z., zákona č. 223/2001 Z. z., zákona č. 381/2001 Z. z., zákona č. 441/2001 Z., zákona č. 490/2001 Z. z., zákona č. 73/2002 Z. z., zákona č. 396/2002 Z. z., zákona č. 660/2002 Z. z., zákona č. 247/2003 Z. z., zákona č. 430/2003 Z. z., zákona č. 450/2003 Z. z., zákona č. 510/2003 Z. z., zákona č. 534/2003 Z. z., zákona č.121/2004 Z. z., zákona č. 174/2004 Z. z., zákona  č. 579/2004 Z. z., zákona č. 725/2004 Z. z. a zákona č. 93/2005 Z. z. sa mení a dopĺňa takto: 
1.	Nad § 122 sa umiestňuje nadpis “Priestupky proti bezpečnosti a plynulosti cestnej premávky”.

2.	§ 122 znie:
“§ 122
(1) Priestupku proti bezpečnosti a plynulosti cestnej premávky sa dopustí ten, kto
a)	vedie motorové vozidlo v stave vylučujúcom spôsobilosť viesť vozidlo, ktorý si privodil požitím alkoholického nápoja alebo užitím omamnej látky, psychotropnej látky alebo inej látky spôsobilej nepriaznivo ovplyvniť psychiku človeka alebo jeho ovládacie alebo rozpoznávacie schopnosti alebo jeho sociálne správanie,
b)	ako vodič sa nezdržal požitia alkoholického nápoja alebo užitia omamnej látky, psychotropnej látky alebo inej látky spôsobilej nepriaznivo ovplyvniť psychiku človeka alebo jeho ovládacie alebo rozpoznávacie schopnosti alebo jeho sociálne správanie po dopravnej nehode v čase, keď by to bolo na ujmu zistenia, či pred jazdou alebo počas jazdy požil alkoholický nápoj alebo užil inú návykovú látku,
c)	ako vodič sa odmietne podrobiť vyšetreniu na zistenie alkoholu, ktoré sa vykonáva dychovou skúškou prístrojom, ktorým sa určí objemové percento alkoholu v krvi, alebo ak sa odmietne podrobiť lekárskemu vyšetreniu odberom a vyšetrením krvi alebo iného biologického materiálu, či nie je ovplyvnený alkoholom alebo omamnou látkou, psychotropnou látkou alebo inou látkou spôsobilou nepriaznivo ovplyvniť psychiku človeka alebo jeho ovládacie alebo rozpoznávacie schopnosti alebo jeho sociálne správanie, hoci by vyšetrenie nebolo spojené s nebezpečenstvom pre jeho zdravie,
d)	ako vodič počas vedenia vozidla požije alkoholický nápoj alebo užije omamnú látku, psychotropnú látku alebo inú látku spôsobilú nepriaznivo ovplyvniť psychiku človeka alebo jeho ovládacie alebo rozpoznávacie schopnosti alebo jeho sociálne správanie látku, alebo vedie vozidlo bezprostredne po požití alkoholického nápoja alebo užití omamnej látky, psychotropnej látky alebo inej látky spôsobilej nepriaznivo ovplyvniť psychiku človeka alebo jeho ovládacie alebo rozpoznávacie schopnosti alebo jeho sociálne správanie, alebo v čase, keď by mohol byť pod ich vplyvom,
e)	vedie vozidlo vyradené z cestnej premávky alebo vozidlo vyradené z evidencie vozidiel, alebo vozidlo, ktoré nie je opatrené evidenčným číslom, ak tejto povinnosti podlieha, 
f)	ako vodič iného vozidla neumožní bezpečný a plynulý prejazd vozidlám s právom prednostnej jazdy
g)	neoprávnene použije osobitné označenie vozidla prepravujúceho občana s ťažkým zdravotným postihnutím alebo poruší zákaz zastavenia alebo státia na mieste vyhradenom pre vozidlá prepravujúce občana s ťažkým zdravotným postihnutím,
h)	ako prevádzkovateľ vozidla alebo držiteľ vozidla neoznámi osobné údaje osoby, ktorej zveril vedenie vozidla,
i)	ako vodič motorového vozidla prekročí povolenú rýchlosť podľa § 15 alebo prekročí rýchlosť ustanovenú dopravnou značkou,
j)	ako vodič pri jazde cez križovatku nezastaví na pokyn “Stoj” dávaný policajtom alebo vyplývajúci z dopravnej značky alebo z dopravného zariadenia,
k)	ako vodič vojde na železničné priecestie v prípadoch uvedených v § 26,
l)	ako vodič motorového vozidlo predchádza iné vozidlo v mieste, kde je to zakázané,
m)	vedie motorové vozidlo bez príslušného vodičského oprávnenia, po odobratí vodičského oprávnenia alebo počas zadržania vodičského preukazu okrem prípadov, ak sa učí viesť motorové vozidlo podľa právnych predpisov alebo ak sa podrobuje skúške z vedenia motorového vozidla,
n)	ako vodič motorového vozidla s celkovou hmotnosťou prevyšujúcou 7 500 kg nedodrží ustanovenie o obmedzení jazdy určené pre niektoré druhy vozidiel,
o)	ako vodič motorového vozidla sa zúčastnil na dopravnej nehode a bezodkladne nezastavil vozidlo alebo si nesplnil povinnosť účastníka dopravnej nehody ustanovenú v § 51,
p)	iným konaním, ako je uvedené v písmenách a) až o), poruší ustanovenia tohto zákona,
r)	porušením uvedeným v písmene p) bezprostredne ohrozí bezpečnosť alebo plynulosť cestnej premávky alebo spôsobí dopravnú nehodu.
(2) Za priestupok podľa odseku 1 písm. a) až c) možno uložiť pokutu do 15 000 Sk a zákaz činnosti do dvoch rokov, za priestupok podľa odseku 1 písm. d) až f) možno uložiť pokutu do 10 000 Sk a zákaz činnosti do jedného roka, za priestupok podľa odseku 1 písm. g) a h) možno uložiť pokutu do 10 000 Sk, za priestupok podľa odseku 1 písm. i) až m) a r) možno uložiť pokutu do 7 000 Sk a zákaz činnosti do jedného roka, za priestupok podľa odseku 1 písm. n) a o) možno uložiť pokutu do 5 000 Sk a zákaz činnosti do 6 mesiacov, za priestupok podľa odseku 1 písm. p) možno uložiť pokutu do 4 000 Sk.
(3) V blokovom konaní možno uložiť za priestupok podľa odseku 1 pokutu do 2 000 Sk.”.
3.  Za § 122 sa vkladá § 122a, ktorý znie:
“§ 122a
(1) Priestupky proti bezpečnosti a plynulosti cestnej premávky prejednáva obvodný úrad.
(2) V blokovom konaní môžu prejednávať priestupky proti bezpečnosti a plynulosti cestnej premávky aj orgány Policajného zboru.
(3) Na priestupky a ich prejednávanie sa vzťahuje všeobecný predpis o priestupkoch.42)”.
Poznámka pod čiarou k odkazu 42 znie:
“42)  Zákon Slovenskej národnej rady č. 372/1990 Zb. o priestupkoch v znení neskorších predpisov.”.
4.  Za § 129b sa vkladá § 129c, ktorý znie:
“§ 129c
Do 30. júna 2006 prejednávajú priestupky proti bezpečnosti a plynulosti cestnej premávky orgány Policajného zboru.”.

Čl. XVI
Zákon č. 281/1997 Z. z. o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov, v znení zákona č. 172/2003 Z. z. sa dopĺňa takto:
V čl. I sa za § 10 vkladá § 10a, ktorý vrátane nadpisu znie:
“§ 10a
Priestupky
(1) Priestupku sa dopustí ten, kto sa zdržiava na území vojenského obvodu bez povolenia na pobytu alebo bez povolenia na vstup.
(2) Za priestupok podľa odseku 1 možno uložiť pokutu do 5000 Sk.
(3) Priestupky podľa odseku 1 prejednáva ministerstvo.
(4) Na priestupky a ich prejednávanie sa vzťahuje všeobecný predpis o priestupkoch.8)”.
Poznámka pod čiarou k odkazu 8 znie:
“8) Zákon Slovenskej národnej rady č. 372/1990 Zb. o priestupkoch v znení neskorších predpisov.”.

Čl. XVII
	Zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení zákona č. 58/1999 Z. z., zákona č. 181/1999 Z. z., zákona č. 356/1999 Z. z., zákona č. 224/2000 Z. z., zákona č. 464/2000 Z. z., zákona č. 241/2001 Z. z., zákona č. 98/2002 Z. z., zákona č. 328/2002 Z. z., zákona č. 422/2002 Z. z., zákona č. 659/2002 Z. z., zákona č. 212/2003 Z. z., zákona č. 178/2004 Z. z., zákona č. 201/2004 Z. z., zákona č. 365/2004 Z. z., zákona č. 382/2004 Z. z., zákona č. 727/2004 Z. z. a zákona č. 732/2004 Z. z. sa mení takto:
	V § 52 ods. 2 sa slová “má znaky priestupku (ďalej len ”priestupok”)14)” nahrádzajú slovami “je priestupkom14)”.

Čl. XVIII
Zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení zákona č. 54/1999 Z. z., zákona č. 337/1999 Z. z., zákona č. 417/2000 Z. z., zákona č. 328/2002 Z. z., zákona č. 664/2002 Z. z., zákona č. 251/2003 Z. z., zákona č. 464/2003 Z. z., zákona č. 365/2004 Z. z., zákona č. 382/2004 Z. z., zákona č. 652/2004 Z. z., zákona č. 732/2004 Z. z. sa mení takto: 
1.	V § 48 ods. 2 sa slová “má znaky priestupku15) (ďalej len “priestupok”)” nahrádzajú slovami “je priestupkom15)”.
2.	V § 54 odsek 3 znie:
“(3) Ak uplatnil ten, komu bola priestupkom spôsobená majetková škoda, nárok na jej náhradu a škoda a jej výška bola spoľahlivo zistená a nebola dobrovoľne uhradená, uloží nadriadený, ktorý vo veci koná, páchateľovi priestupku povinnosť ju nahradiť; inak odkáže poškodeného s jeho nárokom na náhradu škody na súd alebo na iný príslušný orgán.”.

Čl. XIX
	Zákon č. 256/1998 Z. z. o ochrane svedka a o zmene a doplnení niektorých zákonov v znení zákona č. 490/2001 Z. z. a zákona č. 457/2003 Z. z. sa mení a dopĺňa takto :
1. § 1 znie:
“§ 1
	(1) Tento zákon upravuje podmienky a postup pri poskytovaní ochrany a pomoci ohrozenému svedkovi, chránenému svedkovi a ich blízkym osobám1/, ktorým v súvislosti so svedeckou výpoveďou alebo poskytnutím dôkazu vzniká nebezpečenstvo ohrozenia života alebo zdravia zo strany osôb páchajúcich trestné činy, za ktoré hrozí páchateľovi podľa Trestného zákona trest odňatia slobody na doživotie alebo zločiny, ak boli spáchané organizovanou skupinou, zločineckou skupinou alebo teroristickou skupinou.
	(2) Podľa tohto zákona sa postupuje, ak nie je možné bezpečnosť ohrozených osôb zabezpečiť iným spôsobom.
	(3) Ochrana a pomoc ohrozenému svedkovi, chránenému svedkovi a ich blízkym osobám je poskytovaná na základe ich dobrovoľnosti.
	(4) Na poskytovanie ochrany a pomoci podľa tohto zákona nie je právny nárok.”.
2. V § 2 ods. 1 sa slová “obzvlášť závažných trestných činov” nahrádzajú slovami “zločinov uvedených v § 1ods. 1”.
3. V § 2 ods. 6 sa slová “štátnych orgánov, obcí,” nahrádzajú slovami “orgánov verejnej moci a iných”. 
4. V § 4 ods. 2 sa slová “so štátnym tajomstvom podľa osobitného predpisu3)” nahrádzajú slovami “s utajovanou skutočnosťou3)”.
	Poznámka pod čiarou k odkazu 3 znie: 
	“3) Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení zákona č. .../2006 Z. z.”.
5. V § 13 sa za odsek 2 vkladá nový odsek 3, ktorý znie :
“(3) Pre potreby konania pred súdom v občianskoprávnych veciach, ako i uznania iných nárokov vzniknutých v súvislosti so zaradením do programu ochrany svedka, je útvar oprávnený potvrdzovať, že osoba so zmenenou totožnosťou je identická s osobou pred zmenou totožnosti; útvar môže rozhodnúť o dočasnom alebo trvalom vrátení pôvodnej totožnosti tejto osobe.”.
Doterajší odsek 3 sa označuje ako odsek 4.
6. Doterajší text § 14 sa označuje ako odsek 1 a dopĺňa sa odsekom 2, ktorý znie: 
“(2) Zbor väzenskej a justičnej stráže do 14 dní od prevzatia písomného oznámenia od útvaru o súhlasnom rozhodnutí komisie o návrhu na ochranu uzatvorí s ohrozeným svedkom písomnú ochrannú dohodu vzťahujúcu sa na výkon väzby alebo výkon trestu odňatia slobody.”.
7. V poznámke pod čiarou k odkazu 5 sa citácia: “§ 91 ods. 3, § 101b ods. 3 a § 215a Trestného poriadku v znení zákona č. 256/1998 Z. z. o ochrane svedka a o zmene a doplnení niektorých zákonov.” nahrádza citáciou: “§ 134 ods. 3, § 262 a § 273 zákona č. 301/2005 Z. z. Trestný poriadok.”.
8. V § 21 sa slová “obzvlášť závažných trestných činov” nahrádzajú slovami “zločinov uvedených v § 1ods. 1”.

Čl. XX
Zákon č. 507/2001 Z. z. o poštových službách v znení zákona č. 15/2004 Z. z. a zákona č. 199/2004 Z. z. sa mení a dopĺňa takto:
1.	V § 40 ods. 1 písmeno d) znie:
“d) sfalšoval poštovú pečiatku alebo úmyselne použil sfalšovanú poštovú pečiatku,”.
2.	§ 40 ods. 1 sa dopĺňa písmenom g), ktoré znie: 
“g) neoprávnene sprístupnil poštové tajomstvo.”.
3.	V § 40 ods. 2 sa slová “podľa odseku 1 písm. a) a e)” nahrádzajú slovami “podľa odseku 1 písm. a), e) a g)”.

Čl. XXI
	Zákon č. 282/2002 Z. z., ktorým sa upravujú niektoré podmienky držania psov, sa mení takto:
§ 7  znie:
“§ 7
Priestupky
(1) Priestupku sa dopustí držiteľ psa, ak 
a)	neoznámi obci, kde pes je alebo má byť evidovaný, každú zmenu skutočností a údajov, ktoré sa zapisujú do evidencie psov, do 30 dní od ich zmeny,
b)	neprihlási psa do evidencie,
c)	umožní,  aby   psa  viedla  osoba,   ktorá  nespĺňa  podmienky ustanovené v § 4 ods. 1 a 2,
d)	neohlási,  že  pes  pohrýzol  človeka  bez  toho,  aby bol sám napadnutý alebo vyprovokovaný, ak  sa nepoužil v nutnej obrane alebo v krajnej núdzi, 5)
e)	neoznámi odcudzenie, zničenie alebo stratu známky,
f)	nezabráni voľný pohyb psa, okrem priestorov na to určených.
(2) Priestupku sa dopustí ten, kto psa vedie, ak
a)	neohlási  svoje  meno,  priezvisko  a  adresu  trvalého pobytu  a meno,  priezvisko  a  adresu  trvalého  pobytu  držiteľa psa osobe, ktorú pes pohrýzol,
b)	nezabránil tomu, aby pes  útočil alebo iným spôsobom ohrozoval človeka alebo zvieratá,
c)	neohlási,  že  pes  pohrýzol  človeka  bez  toho,  aby bol sám napadnutý alebo vyprovokovaný, ak  sa nepoužil v krajnej núdzi alebo v nutnej obrane,5)
d)	evidenčnou známkou nepreukáže totožnosť psa,
e)	nerešpektuje zákaz  vstupu so psom alebo  zákaz voľného pohybu  psa,
f)	bezprostredne neodstráni výkaly, ktorými pes znečistil verejné priestranstvo.”.

(3) Za priestupok podľa
a)	odseku 2 písm. d) až f) obec uloží pokutu do 500 Sk,
b)	odseku 1 a odseku 2 písm. a) až  c) obec uloží pokutu do 5 000 Sk.
(4) Priestupky podľa tohto zákona prejednáva obec a v blokovom konaní aj orgán Policajného zboru.”.
(5) Na priestupky a ich prejednávanie sa vzťahuje všeobecný predpis o priestupkoch.6)”.
Poznámky pod čiarou k odkazom 5 a 6 znejú:
“5) § 24 a 25 zákona č. 300/2005 Z. z. Trestný zákon. 
6) Zákon Slovenskej národnej rady č. 372/1990 Zb. o priestupkoch v znení neskorších predpisov”.	

Čl. XXII
	Zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení zákona č. 365/2004 Z. z., zákona č. 564/2004 Z. z. a zákona č. 5/2005 Z. z. sa mení a dopĺňa takto:
1.	V § 5 sa vypúšťa odsek 11.
2.	V § 6 ods. 4 sa vypúšťa odkaz 26 vrátane poznámky pod čiarou.
3.	V § 7 sa odsek 3 dopĺňa písmenom c), ktoré znie:
“c) osobitný kvalifikačný predpoklad.”.
4.	V § 7 sa za odsek 3 vkladajú nové odseky 4 a 5, ktoré znejú:
“(4) Osobitný kvalifikačný predpoklad podľa odseku 3 písm. c) je súhrn teoretických vedomostí a praktických zručností ovládať úradné postupy, ktoré sa vyžadujú pri odbornom zabezpečovaní činností obce alebo samosprávneho kraja v oblasti preneseného výkonu štátnej správy na úseku škôl a školských zariadení.
(5) Získanie osobitného kvalifikačného predpokladu sa overuje skúškou. Obsah a rozsah odbornej prípravy a postup pri overovaní kvalifikačného predpokladu ustanoví všeobecne záväzný právny predpis, ktorý vydá ministerstvo.”.
Doterajšie odseky 4 a 5 sa označujú ako odseky 6 a 7.
5.	§ 37 vrátane nadpisu znie:
“§ 37
Priestupky
(1) Priestupku sa dopustí zákonný zástupca dieťaťa, ktorý ohrozuje jeho výchovu a vzdelávanie alebo zanedbáva starostlivosť o povinnú školskú dochádzku dieťaťa, najmä ak dieťa neprihlási na povinnú školskú dochádzku alebo dieťa neospravedlnene vynechá viac ako 60  vyučovacích hodín v príslušnom školskom roku.
(2) Za priestupok podľa tohto zákona možno uložiť zákonnému zástupcovi dieťaťa pokutu do 10 000 Sk. 
(3) Priestupky podľa tohto zákona prejednáva obec.
(4) Na priestupky a ich prejednávanie sa vzťahuje všeobecný predpis o priestupkoch.79a)”.
Poznámka pod čiarou k odkazu 79a znie:
“79a) Zákon Slovenskej národnej rady č. 372/1990 Zb. o priestupkoch v znení neskorších predpisov.”.
6.	Za § 37 sa vkladá § 37a, ktorý vrátane nadpisu znie: 
“§ 37a
Správne delikty
(1) Obec uloží pokutu do 10 000 Sk zákonnému zástupcovi dieťaťa, ktorý je právnickou osobou a ktorý ohrozil jeho výchovu a vzdelávanie alebo zanedbal starostlivosť o povinnú školskú dochádzku dieťaťa, najmä ak dieťa neprihlásil na povinnú školskú dochádzku alebo dieťa neospravedlnene vynechalo viac ako 60 vyučovacích hodín v príslušnom školskom roku.
(2) Školský inšpektor uloží pokutu do 10 000 Sk zodpovednému zamestnancovi, ktorý 
a)	nevytvoril podmienky na výkon inšpekčnej činnosti,
b)	neodstránil nedostatky zistené školskou inšpekciou, okrem opatrení týkajúcich sa riešenia sťažností a petícií.
(3) Hlavný školský inšpektor uloží pokutu do 20 000 Sk zriaďovateľovi, ktorý vymenoval do funkcie riaditeľa osobu, ktorá nespĺňa predpoklady podľa § 3 ods. 5, a rozhodne o opatrení na odstránenie zisteného nedostatku.
(4) Krajský školský úrad uloží pokutu 
a)	do 20 000 Sk
1.	obci, ktorá nezabezpečila činnosti podľa § 6 ods. 3,
2.	samosprávnemu kraju, ktorý nezabezpečil činnosti podľa § 9 ods. 4,
b)	do 50 000 Sk
1.	obci, ktorá neplnila povinnosti podľa § 6 ods. 13,
2.	samosprávnemu kraju, ktorý neplnil povinnosti podľa § 9 ods. 13,
3.	obci a samosprávnemu kraju, ktorý porušil ustanovenia hygienických predpisov.
(5) Ministerstvo uloží pokutu 
a)	do 100 000 Sk zriaďovateľovi, ktorý vykonal zmeny údajov podľa § 15 ods. 4 bez vykonania zmien v sieti ministerstvom,
b)	do 1 milióna Sk zriaďovateľovi, ktorý 
1.	zriadil školu alebo školské zariadenie bez rozhodnutia ministerstva o ich zaradení do siete,
2.	zrušil školu alebo školské zariadenie bez rozhodnutia ministerstva o ich vyradení zo siete.
(6) Pokutu možno uložiť do jedného roka odo dňa, keď správny orgán zistil porušenie povinností, najneskôr však do troch rokov odo dňa, keď k porušeniu povinností došlo.
(7) Pri ukladaní pokuty správny orgán prihliada najmä na závažnosť, čas trvania a následky protiprávneho konania.
(8) Výnos z pokút je príjmom štátneho rozpočtu, okrem výnosu z pokút podľa odseku 1, ktorý je príjmom obce.”.
7.	§ 38 sa dopĺňa odsekmi 10 a 11, ktoré znejú: 
“(10) Práva ustanovené týmto zákonom sa zaručujú rovnako všetkým pedagogickým zamestnancom, nepedagogickým zamestnancom a žiakom v súlade so zásadou rovnakého zaobchádzania v pracovnoprávnych vzťahoch a obdobných právnych vzťahoch ustanovenou osobitným zákonom.81a) V súlade so zásadou rovnakého zaobchádzania sa zakazuje diskriminácia aj z dôvodu manželského stavu a rodinného stavu, farby pleti, jazyka, politického alebo iného zmýšľania, odborovej činnosti, národného alebo sociálneho pôvodu, majetku, rodu alebo iného postavenia.
(11) Pedagogický zamestnanec, nepedagogický zamestnanec alebo žiak, ktorého práva alebo právom chránené záujmy podľa odseku 10 boli porušené, sa môže obrátiť na súd a domáhať sa právnej ochrany ustanovenej osobitným zákonom.81)”.
Poznámka pod čiarou k odkazu 81a znie:
“81a) Zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon).”. 
8.	Za § 39 sa vkladá § 39a, ktorý znie:
“§ 39a
Týmto zákonom sa preberajú právne akty Európskych spoločenstiev a Európskej únie uvedené v prílohe.”.
9.	Zákon sa dopĺňa prílohou, ktorá vrátane nadpisu znie:
“Príloha k zákonu č. 596/2003 Z. z.
v znení neskorších predpisov
Zoznam preberaných právnych aktov Európskych spoločenstiev a Európskej únie
1.	Smernica Rady 2000/43/ES z 29. júna 2000, ktorou sa ustanovuje zásada rovnakého zaobchádzania  medzi osobami bez ohľadu na ich rasový alebo etnický pôvod (Úradný vestník Európskych spoločenstiev L 180, 19/07/2000).
2.	Smernica Rady 2000/78/ES z 27. novembra 2000, ktorou sa ustanovuje všeobecný rámec pre rovnaké zaobchádzanie v zamestnaní a povolaní (Úradný vestník Európskych spoločenstiev L 303, 02/12/2000).
3.	Smernica Rady 96/97/ES z 20. decembra 1996, ktorá mení a dopĺňa smernicu 86/378/EHS o uplatňovaní zásady rovnakého zaobchádzania s mužmi a ženami v zamestnaneckých systémoch sociálneho zabezpečenia (Úradný vestník Európskych spoločenstiev L 046, 17/02/1997).”.

Čl. XXIII
	Zákon č. 10/2004 Z. z. o puncovníctve a skúšaní drahých kovov (puncový zákon) sa mení takto: 
	§ 48 sa vypúšťa.
Čl. XXIV
Zákon č. 215/2004 Z. z. o ochrane utajovaných skutočností a o zmene a doplnení niektorých zákonov sa mení a dopĺňa takto:
1.	V § 38 sa vypúšťa písmeno b).
Doterajšie písmená c) až e) sa označujú ako písmená b) až d).
2.	V § 78 odsek 1 znie:
“(1) Priestupku na úseku ochrany utajovaných skutočností sa dopustí oprávnená osoba, ak
a)	porušením všeobecne záväzných právnych predpisov na úseku ochrany utajovaných skutočností spôsobí neoprávnenú manipuláciu s utajovanou skutočnosťou,
b)	poruší povinnosť podľa § 38.”.
3.	V § 78 sa za odsek 2 vkladá nový odsek 3, ktorý znie:
“(3) Priestupku na úseku ochrany utajovaných skutočností sa dopustí ďalej ten, kto 
a)	vyzvedá skutočnosť utajovanú na ochranu záujmov Slovenskej republiky alebo na ochranu záujmov iného štátu, medzinárodnej organizácie, nadnárodnej organizácie alebo združenia štátov, na ochranu záujmov ktorých sa Slovenská republika zaviazala, označenú podľa zákona stupňom utajenia Dôverné alebo Vyhradené s cieľom vyzradiť ju nepovolanej osobe alebo kto s takým cieľom zbiera údaje obsahujúce takú utajovanú skutočnosť alebo kto takú utajovanú skutočnosť nepovolanej osobe úmyselne vyzradí,
b)	utajovanú skutočnosť uvedenú v písmene a) vyzvedá s úmyslom vyzradiť ju do cudziny alebo kto takú utajovanú skutočnosť úmyselne do cudziny vyzradí,
c)	vyzvedá skutočnosť utajovanú na ochranu záujmov Slovenskej republiky alebo na ochranu záujmov iného štátu, medzinárodnej organizácie, nadnárodnej organizácie alebo združenia štátov, na ochranu záujmov ktorých sa Slovenská republika zaviazala, označenú podľa zákona stupňom utajenia Prísne tajné alebo Tajné s cieľom vyzradiť ju nepovolanej osobe alebo kto s takým cieľom zbiera údaje obsahujúce takú utajovanú skutočnosť alebo kto takú utajovanú skutočnosť nepovolanej osobe úmyselne vyzradí,
d)	utajovanú skutočnosť uvedenú v písmene c) vyzvedá s úmyslom vyzradiť ju do cudziny alebo kto takú utajovanú skutočnosť úmyselne do cudziny vyzradí,
e)	z nedbanlivosti spôsobí vyzradenie skutočnosti utajovanej na ochranu záujmov Slovenskej republiky alebo na ochranu záujmov iného štátu, medzinárodnej organizácie, nadnárodnej organizácie alebo združenia štátov, na ochranu záujmov ktorých sa Slovenská republika zaviazala, označenú podľa zákona stupňom utajenia Prísne tajné alebo Tajné nepovolanej osobe alebo spôsobí stratu listiny alebo veci obsahujúcej takú utajovanú skutočnosť.”.
Doterajšie odseky 3 až 5 sa označujú ako odseky 4 až 6. 

Čl. XXV
Zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení zákona č. 587/2004 Z. z. a zákona č. 230/2005 Z. z. sa dopĺňa takto: 
1.	V § 77 sa odsek 1 dopĺňa písmenom k), ktoré znie: 
“k) spôsobí mimoriadne zhoršenie vôd (§ 41 ods. 1).”.
2.	V § 77 sa odsek 2 dopĺňa písmenom d), ktoré znie:
“d) odseku 1 písm. k) možno uložiť pokutu do výšky 10 000 Sk.”.
3.	V § 77 ods. 3 písm. b) sa slová “písm. a), b), d), e) a j)” nahrádzajú slovami “písm. a), b), d), e), j) a k)”.
4.	V § 77 ods. 5 písm. b) sa slová “písm. a), b), d), e) a j)” nahrádzajú slovami “písm. a), b), d), e), j) a k)”.

Čl. XXVI
Zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi sa mení takto: 
V § 22 ods. 2 písmeno h) znie:
“h) zámerne odníme, falšuje, pozmení alebo inak v rozpore so zákonom použije nezameniteľné označenie exemplárov.”.

Čl. XXVII
	Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona Slovenskej národnej rady č. 372/1990 Zb. o priestupkoch, ako vyplýva zo zmien a doplnení vykonaných zákonom Slovenskej národnej rady č. 524/1990 Zb., zákonom Slovenskej národnej rady č. 266/1992 Zb., zákonom Slovenskej národnej rady č. 295/1992 Zb., zákonom Slovenskej národnej rady č. 511/1992 Zb., zákonom Národnej rady Slovenskej republiky č. 237/1993 Z. z., zákonom Národnej rady Slovenskej republiky č. 42/1994 Z. z., zákonom Národnej rady Slovenskej republiky č. 248/1994 Z. z., zákonom Národnej rady Slovenskej republiky č. 249/1994 Z. z., zákonom Národnej rady Slovenskej republiky č. 250/1994 Z. z., zákonom Národnej rady Slovenskej republiky č. 202/1995 Z. z., zákonom Národnej rady Slovenskej republiky č. 207/1995 Z. z.,  zákonom Národnej rady Slovenskej republiky č. 265/1995 Z. z., zákonom Národnej rady Slovenskej republiky č. 285/1995 Z. z., zákonom Národnej rady Slovenskej republiky č. 168/1996 Z. z., zákonom č. 143/1998 Z. z., nálezom Ústavného súdu Slovenskej republiky č. 319/1998 Z. z., zákonom č. 298/1999 Z. z., zákonom č. 313/1999 Z. z., zákonom č. 195/2000 Z. z., zákonom č. 211/2000 Z. z., zákonom č. 367/2000 Z. z., zákonom č. 122/2001 Z. z., zákonom č. 223/2001 Z. z., zákonom č. 253/2001 Z. z., zákonom č. 441/2001 Z. z., zákonom č. 490/2001 Z. z., zákonom č. 507/2001 Z. z., zákonom č. 139/2002 Z. z., zákonom č. 422/2002 Z. z., zákonom č. 190/2003 Z. z., zákonom č. 430/2003 Z. z., zákonom č. 510/2003 Z. z., zákonom č. 515/2003 Z. z., zákonom č. 534/2003 Z. z., zákonom č. 364/2004 Z. z., zákonom č. 533/2004 Z. z., zákonom č. 656/2004 Z. z. a týmto zákonom.

Čl. XXVIII
Tento zákon nadobúda účinnosť 1. marca 2006.